Teknisk Udvalg besluttede i går at forlænge den etårige forsøgsperiode med parkeringsafgift for de mobile hjem sommeren over. Det fortæller DR Nordjylland. Mellem klokken 22 om aftenen og 9 om morgenen koster det dermed 150 kroner at parkere sin autocamper på de kommunale havne, Grenen, Skagen Lystbådehavn og ved Skagen Rådhus. Parkeringsafgiften skal evalueres til efteråret. De tre socialdemokratiske medlemmer af udvalget var som de eneste imod at lade parkeringsafgiften fortsætte.

Opsummering:
Det kommer også til at koste penge at parkere sin autocamper på udvalgte parkeringspladser i Frederikshavn Kommune denne sommer.